laion/Wikipedia-Exotic huggingface dataset:
פאבל קוצ'ינסקי

פאבל קוצ'ינסקי (בפולנית: Paweł Kuczyński; נולד ב-12 באוגוסט 1976) הוא צייר סאטירי פולני, אשר מוכר בשל ציוריו הרבים בנושאים פוליטיים וסוציו-אקונומיים. סיים את לימודיו ב 2004 באקדמיה לאומנויות בפוזנן, פולין, עם התמחות בגרפיקה. מאז פאבל נוהג לפרסם את ציוריו ברשתות החברתיות ובאתרי חדשות פולניים. כיום מתגורר בשצ'צ'ין. 2013: פרס הכסף בתחרות Salon of Antiwar Cartoons. 2010: פרס הכסף בתחרות Dicaco International Cartoon Contest. אתר האינטרנט הרשמי של פאבל קוצ'ינסקי Pawel Kuczynski, www.facebook.com (באנגלית) Rusza cyfrowe wydanie "Wprost". W formacie skrojonym pod urządzenia mobilne i jako piątkowa popołudniówka tygodnik „Wprost” zaczyna nowy rozdział. | infoWire.pl, www.infowire.pl (בפולנית) caricaturque: Results the 17th Salon of Antiwar Cartoons, Kragujevac 2013, Serbia, caricaturque, ‏2013-09-21 Results of Dicaco International Cartoon Coontest 2010 / Oddity - Monsters, cartoonart.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פאבל קוצ'ינסקי".
Jump (שיר של ג'וליה מייקלס)

"Jump" הוא סינגל של הזמרת-יוצרת האמריקאית, ג'וליה מייקלס, בשיתוף פעולה עם הראפר האמריקאי, טריפי רד. הסינגל יצא, באמצעות ריפבליק רקורדס, ב-4 במאי 2018. נכון לאפריל 2024, השיר הושמע למעלה מ-146 מיליון פעמים בספוטיפיי. הווידאו קליפ של הסינגל יצא ב-8 ביוני 2018. נכון לספטמבר 2021, הווידאו קליפ נצפה למעלה מ-8 מיליון פעמים. סרטון השיר "Jump" באתר יוטיוב מידע על השיר "Jump" באתר ספוטיפיי "Julia Michaels shares new single "Jump" featuring Trippie Redd". The Fader. ארכיון מ-2018-05-04. נבדק ב-2018-05-04. Jump (with Trippie Redd), ארכיון מ-2021-08-10, נבדק ב-2021-09-14 "Julia Michaels, Trippie Redd - Jump". 7 ביוני 2018. ארכיון מ-2021-01-13. נבדק ב-13 במרץ 2019. {{cite web}}: (עזרה)
אורה וייט קאט

אורה וייט קאט (באנגלית: ORA White Cat; קרויה גם אורה R2 באנגלית: ORA R2) היא מכונית חשמלית במרכב מיני, בעלת חמישה מקומות ישיבה, שמיוצרת על ידי אורה משנת 2020. היא נחשפה ביולי 2019. היא כוללת מנוע חשמלי המספק 48 או 61 כ"ס, סוללת ליתיום-יון בקיבולת 29.4 קוט"ש עם טווח של 305 ק"מ או 33.0 קוט"A עם טווח של 360 ק"מ או 36.0 קוט"ש עם טווח של 401 ק"מ. המהירות המרבית עומדת על 102 קמ"ש. מדיה וקבצים בנושא אורה וייט קאט בוויקישיתוף אתר האינטרנט הרשמי של אורה וייט קאט James, ORA R2 Is Another Mini EV From Great Wall Motor, Range Will Reach 223miles, China Car News, Reviews and More, ‏15 ביוני 2019 (באנגלית) Tate, GWM ORA "White Cat" Goes on Chinese Market, China Car News, Reviews and More, ‏16 ביולי 2020 (באנגלית)
אורה בלאק קאט

אורה בלאק קאט (באנגלית: ORA Black Cat; קרויה גם אורה R1 באנגלית: ORA R1) היא מכונית חשמלית במרכב מיני, בעלת חמישה מקומות ישיבה, שמיוצרת על ידי אורה משנת 2019. היא הוצגה בתערוכת הרכב הבינלאומית של שאנגחאי באפריל 2019. היא כוללת מנוע חשמלי המספק 48 או 61 כ"ס, סוללת ליתיום-יון בקיבולת 28.5 קוט"ש עם טווח של 301 ק"מ או 33.0 קוט"ש עם טווח של 351 ק"מ או 36.0 קוט"ש עם טווח של 405 ק"מ. המהירות המרבית עומדת על 102 קמ"ש. מדיה וקבצים בנושא אורה בלאק קאט בוויקישיתוף אתר האינטרנט הרשמי של אורה בלאק קאט Shanghai motor show 2019: best of the Chinese cars, Autocar (באנגלית) china's great wall motor debuts ORA R1, the world's cheapest electric car, designboom | architecture & design magazine, ‏2 בינואר 2019 (באנגלית)
גמיד אגלארוב

גמיד רוסלנוביץ' אגלארוב (ברוסית: Гамид Русланович Агаларов; נולד ב-16 ביולי 2000, במחצ'קלה, דאגסטן) הוא כדורגלן רוסי ממוצא דאגסטני, המשחק כחלוץ במועדון דינמו מחצ'קלה. הוא בוגר מועדון אנז'י וערך את הופעת הבכורה בטורניר מקצועני במסגרת קבוצת המילואים של אנז'י, אנז'י-2 ב-11 במאי 2018 במשחק ליגת הכדורגל המקצוענית מול קרסנודאר-2. הוא ערך את הופעת הבכורה שלו בקבוצה הבוגרת של אנז'י ב-28 ביולי 2018 במשחק המחזור הראשון בליגת העל, מול אורל, כשנכנס כמחליף בדקה 80. ב-24 בינואר 2020, נודע כי השחקן חתם על חוזה לשלוש שנים עם מועדון אופה המייצג את הרפובליקה הבשקירית. עם זאת, ב-22 בינואר 2021, הוא נשלח להשאלה עד סוף העונה לוולגר אסטרחן. לקראת עונת 2021/2022 בליגת העל הרוסית בכדורגל, חזר להרכב הקבוצה וכבר בפתיחת העונה בלט בראש טבלת מלכי השערים כשהבקיע 6 שערים בשבעת המחזורים הראשונים של העונה. הוא נשאר בראשות הטבלה עד לסיום העונה עם 19 שערים בסיום העונה הסדירה. ב-2022 חתם באחמט גרוזני הצ׳צ׳נית, אך לא בלט במדיה. בקיץ 2024, חזר למחצ'קלה, הפעם למועדון דינמו. אביו, רוסלן הוא מלך ההופעות של מועדון אנז'י. דודו הוא כדורגלן העבר של אנז'י קמיל אגאלרוב. כדורגלן החודש בליגת העל הרוסית בכדורגל: (אוקטובר 2021) מלך שערי הליגה הרוסית: 2021/2022 מדיה וקבצים בנושא גמיד אגלארוב בוויקישיתוף גמיד אגלארוב, ברשת החברתית אינסטגרם גמיד אגלארוב, באתר Transfermarkt גמיד אגלארוב, באתר Soccerway גמיד אגלארוב, באתר WorldFootball.net גמיד אגלארוב, באתר FootballDatabase.eu https://www.championat.com/football/_russiapl/2599/match/690703.html ФК «Уфа» подписал контракт с нападающим юношеской сборной России! "Гамид Агаларов на правах аренды продолжит карьеру в «Волгаре»!". www.fcufa.pro (ברוסית). נבדק ב-2021-01-25. Агаларов забил гол за сборную России Гамид Агаларов: «Что сказал отец, пусть останется между нами…»
אורה iQ

אורה iQ (באנגלית: ORA iQ) היא מכונית חשמלית קומפקטית במרכב קרוסאובר, בעלת חמישה מקומות ישיבה, שמיוצרת על ידי אורה משנת 2018. היא נחשפה במאי 2018. אף על פי שאת הקרוסאוברים של גרייט וול מייצרת ויי מותג המשנה של גרייט וול, זוהי הקרוסאובר היחידה שמיוצרת על ידי אורה, מותג המשנה של גרייט וול אשר מייצרת מכוניות משפחתיות חשמליות במרכב סדאן. היא כוללת מנוע חשמלי המספק 163 כ"ס, סוללת ליתיום-יון בקיבולת 47 קוט"ש. התאוצה אורכת 7.7 שניות והמהירות המרבית עומדת על 150 קמ"ש. מדיה וקבצים בנושא אורה iQ בוויקישיתוף אתר האינטרנט הרשמי של אורה iQ (במנדרינית) Great Wall launches dedicated electric car brand ORA, electrive.com, ‏2018-05-07 (באנגלית אמריקאית)
You're a Superstar

"You're a Superstar" (בעברית: את/ה כוכב/ת על) הוא סינגל של להקת היורודאנס הקנדית, Love Inc. (אנ'). הסינגל יצא ביוני 1998 כסינגל השני מתוך האלבום Love Inc., אחרי "Broken Bones". ב-2020, השיר היה שיר ליפסינק בגמר העונה הראשונה של "המרוץ לדראג של קנדה". באותה שנה, חברת הלהקה Love Inc., סימון דני, ביצעה את השיר, בשיתוף פעולה עם טיילר שו (אנ'), בספיישל הסילבסטר השנתי של CBC Television (אנ').‏ מידע על היצירה "You're a Superstar" באתר מיוזיק בריינז Corey Atad, "Priyanka Lip-Syncs Her Way To The First-Ever 'Canada’s Drag Race' Crown" (אורכב 14.09.2021 בארכיון Wayback Machine). ET Canada, September 4, 2020. "Neon Dreams, Maritime Bhangra Group join Rick Mercer for Countdown to 2021" (אורכב 12.01.2021 בארכיון Wayback Machine). Halifax Chronicle-Herald, December 22, 2020.
עידן הקרח האחרון

עידן הקרח האחרון (באנגלית: Last Glacial Period) התקיים בכדור הארץ החל מלפני כ-115,000 שנה והסתיים לפני כ-11,700 שנים, חלק מסדרה של עידני קרח שהתקיימו לסירוגין ב-2.5 מיליון השנים האחרונות. שיאו של עידן הקרח (אנ') האחרון התקיים לפני כ-22,000 שנה אז הגיעו הקרחונים לגודלם המקסימלי. בשלב זה התחיל אקלים כדור הארץ להתחמם באופן איטי, ולפני כ-16,000 שנה הואץ מאוד קצב ההתחממות. כ-14,500 לשנה לפני זמננו, חלה ירידה פתאומית בטמפרטורה העולמית למשך כ-1,500 שנה, במה שנקרא היונגר דרייס (Younger Dryas). במהלך התקופה צנחו הטמפרטורות בחצי הכדור הצפוני באופן חד לרמות הקודמות, לפני ששוב עלו בחדות. לפי הארכאולוגיה של המזרח התיכון, עולה שתופעה זו אירעה מיד לפני המהפכה החקלאית, במעבר מהתקופה האפיפלאוליתית לתקופה הנאוליתית. מדענים מאוניברסיטת פוטסדם בגרמניה, שבחנו ב-2016 את התנאים שהובילו לשמונת עידני הקרח האחרונים, ובכללם עידן הקרח האחרון, מצאו שהתרחשותם נבעה מסטיות במסלול ההקפה של כדור הארץ סביב השמש, יחד עם ריכוז מסוים של פחמן דו-חמצני באטמוספירה. סיומה של התקופה חל באותה פתאומיות כפי שהחלה, החל מ-11,700 שנה לפני זמננו חלה התחממות פתאומית, המסמנת את סוף עידן הקרח האחרון, סיום תקופת הפליסטוקן ותחילת ההולוקן (העידן הבין קרחוני הנוכחי). לדעת הארכאולוג האוסטרלי ויר גורדון צ'יילד, שטבע את המונח "המהפכה הנאוליתית" בשנות ה-20 של המאה ה-20, האקלים הגלובלי בסוף עידן הקרח האחרון הפך לחם ויבש ובכך כפה את ההתיישבות לצד מקורות מים ובכך הביא ליעילות מוגברת בעיבוד תבואה והוביל לביות בעלי חיים ויצר מעבר ההדרגתי של בני אדם מחברות נוודיות של ציידים-לקטים לחברות חקלאיות נייחות באזור הסהר הפורה. ב-BBC ובערוץ דיסקברי שודרה הסדרה הדוקומנטרית בת שלושה הפרקים, ענקי עידן הקרח (באנגלית: Ice Age Giants), ב-2013, מוגשת בידי החוקרת הבריטית ד"ר אליס רוברטס. סדרה זו מציגה במחקרים לצד הנפשה של היצורים הגדולים, המגה-פאונה, שחיה בסוף הפליסטוקן בעידן הקרח האחרון. עידן הקרח הקטן התחממות גלובלית Crowley, Thomas J. (1995). "Ice age terrestrial carbon changes revisited". Global Biogeochemical Cycles. 9 (3): 377–389. Bibcode:1995GBioC...9..377C. doi:10.1029/95GB01107. אורכב מ-המקור ב-1 בנובמבר 2012. נבדק ב-25 בפברואר 2012. {{cite journal}}: (עזרה) נדחה: עידן הקרח | זווית ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
רוני רוזין

רונלד (רוני) רוזין (1931 – 2 בנובמבר 1989) היה כירורג ישראלי. רוזין נולד בשווייץ ועלה לארץ ישראל. גדל בירושלים. היה חניך בצופים, הצטרף לגדנ"ע והשתתף בקרבות מלחמת העצמאות בעיר. לאחר המלחמה נכלל בהכשרה שהקימה את קיבוץ תל קציר שליד הכנרת, שם היה מפקד מחלקה. לאחר שירותו הצבאי נסע לחוץ לארץ ושם למד רפואה. התמחה בכירורגיה. שימש כמנהל המחלקה הכירורגית בבית החולים הדסה בתל אביב, שהועברה בהמשך לבית החולים איכילוב. היה איש סגל הפקולטה לרפואה באוניברסיטה העברית והגיע שם לדרגת פרופסור. בין תלמידיו היו ראובן פפרמן ומרדכי גוטמן. בשנים 1985-‏1986 ניהל את בתי החולים בתל אביב במקומו של דן מיכאלי, שמונה למנכ"ל משרד הבריאות. רוזין שירת במילואים בחיל הרפואה והגיע בשירותו עד לדרגת סגן אלוף. הוא השתתף כרופא במלחמות ומבצעים ממלחמת ששת הימים ועד למלחמת לבנון הראשונה. מיוחסת לו הצלתם של נפגעים רבים. הוא עסק בשכלולו של המערך לטיפול מהיר בפצועים בשדה הקרב, ייצובם והעברתם לטיפול בבתי חולים בעורף. פרופסור יהודה דנון ייחס לו תרומה לפיתוח גישת בית החולים הזירתי הממיין של חיל הרפואה. רוזין פיקד בתחילת שנות ה-70 על בית החולים הזירתי של צה"ל ברפידים. הוא שירת בבית חולים זה כמנתח גם במלחמת יום הכיפורים. בין הכירורגים, שעבדו תחת פיקודו בתקופה זו, ניתן למנות את פרופ' הרברט פרוינד. לאחר המלחמה כתב עם מנתחים אחרים ששירתו במתקן מאמר נודע אודות פעולתו של בית החולים בכתב העת Journal of Trauma. רוזין נפטר ממחלה קשה בשנת 1989, בגיל 58. נקבר בבית הקברות קריית שאול. יהודה דנון, "פרופ' רוני רוזין - קווים לדמותו", בטאון חיל הרפואה מס' 31 (1990), עמ' 4. התמנה מנהל לבתי החולים, מעריב, 29 באוגוסט 1985. דליה מזורי, שרת הבריאות החליטה: פרופ' דן מיכאלי פורש, מעריב, 18 בנובמבר 1986. Pfeffermann, R., Rozin, R. R., Durst, A. L., & Marin, G. (1976). "Modern war surgery: operations in an evacuation hospital during the October 1973 Arab-Israeli War", The Journal of Trauma, 16(9), pp.694-703.
רחוב רמב"ן

רחוב רמב"ן הוא אחד מן הרחובות המרכזיים שבשכונת רחביה בירושלים. הרחוב יוצא מכיכר צרפת במערב ומתמשך עד לכיכר ריבלין במזרח, שם הוא מתחבר לדרך רופין ולרחוב סעדיה גאון. הרחוב קרוי על שם רבי משה בן נחמן, ואורכו כ-700 מטרים. ממאי 2020 ישנם שיפוצים לאורך כל הרחוב. השיפוצים כוללים את שיפוצי כיכר צרפת, הנגשת הפרקים ושינויים תחבורתיים. ראש העיר משה ליאון מתגורר ברחוב, מה שהופך את הרחוב לעיתים למוקד עבור מחאות והפגנות. זאת בנוסף על כיכר צרפת, המהווה אף היא מוקד להפגנות לעיתים בשל הקרבה לבית ראש הממשלה. כיכר צרפת – כיכר מרכזית במרכז ירושלים המפגישה את רחוב הרמב"ן עם רחוב קרן היסוד, רחוב המלך ג'ורג', שדרות בן מימון ורחוב אגרון. מלון פרימה המלכים (בצמוד לכיכר) - מן המלונות הראשונים בירושלים, שנחנך ב-1956. הטחנה (רמב"ן 8) – נבנה בשנות ה-70 של המאה ה-19 על ידי הכנסייה היוונית-אורתודוקסית. כיום הטחנה אמנם אינה פועלת, אך ישנו מרכז מסחרי במבנה. בעבר פעלה בטחנה קונסוליה הולנדית. בית אליעזר ותלמה ילין (רמב"ן 14) – הבית הראשון שנבנה בשכונה. תוכנן על ידי אליעזר ילין ונחנך ב-1924. בית בונם (רמב"ן 21) – נבנה בשנת 1935 עבור ד"ר בונם, רופא שעלה מגרמניה. כיום משמש כסניף בנק לאומי. בית הכנסת "חורב" (הרמב"ן פינת אבן גבירול) – אחד מבתי הכנסת הבולטים בשכונה. תוכנן על ידי אליעזר ילין. בית מולכו (רמב"ן 20) – מכונה גם "קפה רחביה" וכיום משמש בית מגורים. בעתיד המבנה אמור להיהפך למלון. גן אליעזר ילין – גן שתוכנן על ידי ריכארד קאופמן. בית גד פרומקין (רמב"ן 26 פינת אבן עזרא 22) – בנין שתוכנן בתחילה עבור השופט גד פרומקין. בשנת 1971 הרב ישראל זאב גוסטמן הקים במבנה את ישיבת "נצח ישראל". בית ארתור רופין (רמב"ן 30) – בית שנבנה עבור ארתור רופין בשנים 1924–1925. רופין ואשתו חיו במבנה זה עד מותם. בית מנחם אוסישקין (רמב"ן 32 פינת אוסישקין 7) – בית שבו מנחם אוסישקין התגורר ב-10 שנותיו האחרונות. מכונה גם "בית מחניים". גן מעלה צ'ארלס קלור - בקצה המערבי של הרחוב מידע על רחוב רמב"ן בקטלוג הספרייה הלאומית שיפוץ רחוב רמב"ן, באתר www.ginothair.org.il איך הפך רחוב רמב"ן למוקד הפגנות ומה חושבים על זה בלשכת ראש העיר?, באתר כל העיר ירושלים, ‏28 בנובמבר 2019 רחביה שכונת העשירים בירושלים, באתר גילי שולץ - מורת דרך מוסמכת, ‏3 בנובמבר 2020 שכונת רחביה בירושלים, באתר טיולי, ‏17 בספטמבר 2020 ירושלים: המבנה המיתולוגי בשכונת רחביה מתוכנן להפוך למלון, באתר ynet, 26 באוקטובר 2020
My Boy

האם התכוונתם ל... My Boy – שיר של אלביס פרסלי משנת 1975 My Boy – שיר של בילי אייליש משנת 2017
הר זירקל

הר זירקל או הר צירקל (באנגלית: Mount Zirkel) הוא הפסגה הגבוהה ביותר ברכס פארק שהוא תת-רכס של הרי הרוקי. ההר ממוקם על קו פרשת המים של אמריקה, על הגבול בין מחוז ראוט למחוז ג'קסון, במדינת קולורדו שבארצות הברית. גובהה של הפסגה 3,714 מטרים מעל פני הים. הר זירקל הוא ההר ה-1,661 בגובהו בקולורדו, וההר ה-2,448 בגובהו בארצות הברית. ההר מתנשא לגובה של 1,054 מטרים מעל סביבתו, והוא ההר ה-14 בהתנשאותו במדינת קולורדו; הוא ההר ה-279 בהתנשאותו בארצות הברית. הפסגה ממוקמת בשטח אזור הפרא הר זירקל, שבשטח היער הלאומי ראוט. ההר ממוקם 41.7 קילומטרים צפונית - צפון-מזרחית מהעיר סטימבואוט ספרינגס. ההר נקרא על שמו של הגאולוג הגרמני פרדיננד צירקל (Ferdinand Zirkel). • Outdoor Books & Maps (Firm), Jack O. Olofson, Colorado Fishing Guide & Atlas, PP 195-198 • Scott S. Warren, Exploring Colorado's Wild Areas: A Guide for Hikers, Backpackers, Climbers, PP 73-78 הר זירקל באתר שירות היערות של ארצות הברית הר זירקל באתר peakbagger הר זירקל באתר summitpost הר זירקל באתר peakery (מרחקים לאתרים סמוכים) מסלולי הליכה (טרק) סביב הר זירקל באתר alltrails מידע על מסלול ההליכה סביב הר זירקל באתר hikingproject הר זירקל באתר לונלי פלנט מזג אוויר נוכחי מעודכן בהר זירקל (לרבות נתוני שקיעת/זריחת שמש/ירח עדכניים) תחזית מזג אוויר עדכנית ארוכת טווח עבור הר זירקל תחזית מזג אוויר עדכנית ארוכת טווח עבור הר זירקל (לפי גבהים) נתוני מזג אוויר היסטוריים עבור הר זירקל סטטיסטיקות מזג אוויר עבור הר זירקל שביל ההליכה המקיף את הר זירקל, סרטון באתר יוטיוב מידע גאוגרפי לפי מקור אחר, גובהו של ההר 3,712 מטרים מעל פני הים מידע השוואתי על גובה ההר לפי מקור אחר הר זירקל הוא ההר ה-13 בהתנשאותו במדינת קולורדו מידע על התנשאות ההר מידע היסטורי
וריאן פריי

וריאן פריי (באנגלית: Varian Fry;‏ 15 באוקטובר 1907 – 13 בספטמבר 1967) היה עיתונאי אמריקאי, חסיד אומות העולם. וריאן מקי פריי נולד ב-1907 בניו יורק וגדל ברידג'ווד, ניו ג'רזי, אחרי שמשפחתו עברה לשם ב-1910. אביו, ארתור פריי, ניהל את חברת "קרלייל&מליק" מוול סטריט. אמו הייתה ליליאן לבית מקי. פריי התחנך ברוח של נצרות הקווייקרים. הוא למד בבתי ספר יוקרתיים והשלים את לימודיו באוניברסיטת הרווארד.ב-1927, עוד בהיותו סטודנט, יסד ביחד עם לינקולן קרסטיין מגזין ספרותי נודע: "Hound & Horn". הוא נישא לעיתונאית איילין אוורי יוז אותה הכיר באמצעות אחותו של קרסטיין, מינה. לאחר עליית הנאצים בגרמניה, פריי עזר לגייס כספים עבור תנועות אנטי נאציות באירופה. לאחר כיבוש צרפת וכניעתה לגרמניה באפריל 1940, נודע בארצות הברית שסעיף 19 בהסכם הכניעה של צרפת חייב את צרפת למסור לגרמנים את כל מי שמוגדר ברישומי הנאצים כמתנגד למשטר הנאצי. עקב כך, הוקמה בארצות הברית ועדת חירום בשם הוועד לסיוע לשעת חירום, Emergency Rescue Committee"(ERC)", בה הוא פעל לצד פריץ היינה. תפקיד הוועדה היה לאתר מתוך רשימות אלו 200 אינטלקטואלים העומדים בסכנה, להעניק להם אשרות ולעזור להם להגר לארצות הברית. וריאן פריי התנדב להיות נציג הוועד לסיוע לשעת חירום (ERC) בצרפת. הוא קיבל 200 שמות מראש, ונאמר לו להגיע למרסיי עם 3,000 דולר, שם יחכו האנשים להם עליו להעניק את אשרות היציאה. כשהגיע פריי למרסיי, באוגוסט 1940, הוא הופתע לגלות מאות רבות של פליטים שבאו לבקש את עזרתו, רובם יהודים. פריי לא נרתע והחליט לעזור בכל דרך לכמה שיותר מהם, כולל בדרכים לא חוקיות. הוא שכר משרד וצוות קטן, ובמקביל לפעילות המקורית לשמה הגיע, הם זייפו מסמכים והבריחו פליטים רבים, רובם יהודים, בדרך הים והיבשה. פעילות זו התבצעה מבלי לדווח דבר לוועדה או לשגרירות ארצות הברית - בצרפת של שלטון וישי. בדצמבר 1940 נחשפה פעילותו הבלתי חוקית של פריי, הוא נעצר על ידי המשטרה הצרפתית ושוחרר בתנאים מגבילים. הוא החליט להישאר בצרפת והמשיך לפעול, גם לאחר שפג תוקף דרכונו והוא הפך לשוהה בלתי חוקי. הוא נעצר שוב, כנראה עקב הלשנה של השגרירות האמריקנית, וגורש סופית במאי 1941 מצרפת. לפי הערכת פריי עצמו, משרדו טיפל ב-15,000 פליטים יהודים, מתוכם כ-1,000 הוברחו מתוך צרפת וכ-3,000 קיבלו סיוע אחר. בין היהודים שהוברחו היו מרק שאגאל, חנה ארנדט, ליון פויכטוונגר, זיגפריד קרקאואר וז'ק ליפשיץ. לאחר חזרתו לארצות הברית, הפך פריי לדובר נלהב ועיקש כנגד מדיניות ההגירה האמריקאית המפלה יהודים. ב-1945 הוא פרסם ספר בשם "Surrender on Demand" בו תוארו חוויותיו בזמן שהותו בצרפת. ב-1967 זכה פריי לאות לגיון הכבוד מממשלת צרפת. ב-1996 הפך לאמריקאי הראשון שזוכה בתואר חסיד אומות העולם של יד ושם. כשנשאל באשר למניעיו, פריי סיפר שכבר ב-1935, כשביקר בברלין וראה נאצים מתעללים ביהודים, הוא החליט לא להישאר אדיש ולנקוט בפעילות-נגד כמיטב יכולתו. בשנת 1997 נעשה על פריי סרט תיעודי על ידי במאי אירי, בשם "וריאן פריי: שינדלר האמריקאי" (Varian Fry: The America's Schindler). בשנת 2001 הופק סרט טלוויזיה בשם Varian's War שהושפע מסיפור גבורתו יוצא הדופן של פריי. בשנת 2023 הפיקה נטפליקס את המיני סדרה אל מעבר האוקיינוס המגוללת את סיפורו. קורי מייקל סמית' מגלם את דמותו בסדרה. אחד הרחובות ברובע מיטה בברלין נקרא על שמו של וריאן פריי. מדיה וקבצים בנושא וריאן פריי בוויקישיתוף וריאן פריי, ברשת החברתית Goodreads וריאן פריי באתר יד ושם וריאן פריי - הגיבור הנשכח (באנגלית) וריאן פריי, באתר "Find a Grave" (באנגלית) וריאן פריי (1907-1967), דף שער בספרייה הלאומית
משוואה כימית

משוואה כימית מייצגת תגובה כימית בעזרת סמלים ונוסחאות כימיים, ובה המגיבים מופיעים בצד שמאל והתוצרים בצד ימין. בין כל המגיבים סימני "+", וכך גם בין התוצרים; בין המגיבים לתוצרים מופיע חץ שמסמן את כיוון התגובה, ולעיתים מוסיף מידע נוסף לגביה, כמו תנאי התגובה, זרזים, או היותה תגובת שיווי משקל. לצד כל מגיב או תוצר יופיע לעיתים מספר, המייצג את היחס המספרי (הסטויכיומטרי) בין כלל המשתתפים בתגובה. היאטרוכימאי (סוג של כימיה רפואית קדם-מודרנית) ז'אן בגין כתב את המשוואה הכימית הראשונה בשנת 1615. להלן המשוואה לתגובה בין חומצה הידרוכלורית לבין נתרן: 2 H C l + 2 N a → 2 N a C l + H 2 {\displaystyle 2{\rm {HCl}}+2{\rm {Na}}\rightarrow 2{\rm {NaCl}}+{\rm {H}}_{2}} בתגובה זו, חומצה הידרוכלורית (HCl) מגיבה עם נתרן (Na), ומתקבלים כתוצרים נתרן כלוריד (NaCl) וגז מימן (H2). המספרים בתגובה מראים שהמגיבים משתתפים במספר שווה (לשניהם הקידומת "2"), ועל כל שתי מולקולות חומצה ושני אטומי נתרן מתקבלים שתי יחידות נתרן כלוריד, ומולקולה אחת של מימן (המורכבת משני אטומי מימן). כאמור, המספרים הם יחס סטויכיומרי - כמה מולקולות נצרכות וכמה נוצרות, אך לא מייצגים בהכרח את מנגנון התגובה - ייתכן שהתגובה מורכבת למעשה מכמה שלבים נפרדים, בהם משתתפים מספרים שונים של מולקולות. המשוואה הכימית מסכמת את כלל שלבי התגובה. לעיתים קרובות מסומן במשוואה מצב הצבירה של המשתתפים בתגובה. לדוגמה, בתגובה חמצון הבאה בין חמצן למימן, היוצרת מים: O 2 ( g ) + 2 H 2 ( g ) → 2 H 2 O ( l ) {\displaystyle {\rm {O}}_{2({\rm {g)}}}+2{\rm {H}}_{2({\rm {g)}}}\rightarrow 2{\rm {H}}_{2}{\rm {O}}_{({\rm {l)}}}} האות "g" מסמלת גז (gas) והאות "l" - נוזל (liquid); מוצק מסומן באות "s"‏ (solid). מצב נפוץ מאוד בתגובות הוא כאשר חומר מומס במים, ואז יסומן ב-"aq"‏ (aqueous). כתיב כימי משוואה כימית, באתר אנציקלופדיה בריטניקה (באנגלית)
טרמולה

טרמולה (בצרפתית: Trémolat) היא קומונה שנמצאת בדורדון בדרום-מערב צרפת. היישוב ממקום כ-35 ק"מ מפריגו על גדת הנהר דורדון. התיישבות באזור הייתה קיימת לפני שנים רבות. ביישוב נולד קדוש נוצרי סיברד שפעל במהלך המאה ה-6. בשנת 1970 במקום נערכו צילומי סרט "הקצב". ביישוב ממוקמם בית מלון ובתוכו מסעדה שמנוהלת על ידי ונסאן ארנול וזכתה ב"כוכב מישלן". אתר האינטרנט הרשמי של טרמולה (בצרפתית) מדיה וקבצים בנושא טרמולה בוויקישיתוף תיירות ביישוב ערך זה הוא קצרמר בנושא יישובים בצרפת. אתם מוזמנים לתרום לוויקיפדיה ולהרחיב אותו.
רצח הנערים מתקוע

רצח הנערים מתקוע הוא פיגוע טרור בו נסקלו למוות שני נערים מהיישוב תקוע. הפיגוע הוא אחד מפיגועי הטרור הבודדים שלא פוענחו עד כה. ביום שלישי 8 במאי 2001 יצאו הנערים יעקב קובי מנדל ויוסף איש-רן, שהיו אז בני 13, לטייל בוואדי תקוע הסמוך לבתיהם. משלא שבו לביתם החלו חיפושים אחריהם ולמחרת בבוקר נמצאו גופותיהם במערת חריטון לא הרחק מביתם, כשהן רגומות באבנים. בימים שלאחר הרצח נתקבלו אצל סוכנויות ידיעות בינלאומיות שיחות אנונימיות שבהם קיבלו ארגוני טרור לא מוכרים אחריות על הרצח. בין השאר ארגון לא מוכר בשם חזבאללה פלסטין לקח אחריות על הפיגוע. בהודעה האנונימית נמסר כי הרצח הוא נקמה על רצח תינוקת בעזה. אותו ארגון לקח אחריות גם על הפיגוע בדולפינריום מאותה שנה, אך נסוג לאחר מכן (בהמשך, התברר כי חמאס הוא האחראי לפיגוע בדולפינריום). מאז לא קיבל הארגון אחריות לפיגועים נוספים וקיים ספק במערכת הביטחון אם ארגון כזה היה קיים. חקירת המקרה העלתה כי לפחות 3 רוצחים השתתפו במעשה. על אף מאמצי חקירה רבים ומעצרים של כ-20 חשודים לא נתפסו הרוצחים עד היום. העובדה שקובי מנדל היה אזרח אמריקאי הניעה מחוקקים אמריקאים לדרוש התניית הסיוע האמריקאי לרשות הפלסטינית בדיווח על פעולות הרשות הפלסטינית נגד הטרור ולנקוט סנקציות נגדה אם לא תעמוד בהתחייבויותיה בתחום זה. בהמשך דרשו מחוקקים נוספים שארצות הברית תפעל למיצוי הדין עם טרוריסטים שרצחו אזרחים אמריקאים והיוזמה שולבה בחוק שהתקבל בשנת 2004 וכונה "חוק קובי מנדל". כשנה לאחר הרצח הקימו הוריו של קובי, שרי וסת' מנדל, את "קרן קובי" המנציחה את בנם. על פי הגדרתה נועדה העמותה להיות "בית לשכול הישראלי על כל סוגיו". העמותה פועלת לחיזוק החוסן, השמחה והתקווה בקרב המשפחות השכולות ומעניקה מקום בטוח להתמודדות עם האבל מתוך הכלה, אהבה וכבוד. העמותה מפעילה אירועים רבים לכל אורך השנה ובהם: מחנה קיץ לילדים ונוער ממשפחות נפגעות טרור, תוכניות לנשים ולגברים שחוו שכול, תמיכה רגשית חברתית ומקצועית בסמוך לאירוע אסון ועוד. קרני אלדד, ‏שני נערים מתקוע: הרצח שלא נותן מנוח לחוקרי המשטרה והשב"כ, באתר מעריב אונליין, 2 ביולי 2016 מידע על יעקב מנדל מאתר הביטוח הלאומי מידע על יוסף איש-רן מאתר הביטוח הלאומי פליקס פריש, שני הנערים שנרצחו בתקוע הובאו למנוחות, באתר ynet, 10 במאי 2001 MARGOT DUDKEVITCH, HERB KEINON, Janine Zacharia, Terrorists murder teens near Tekoa. Ssharon demands PA halt terror, Jerusalem Post, ‏10/5/2001 נתן גוטמן, החקיקה נגד הרשות צוברת תאוצה, באתר הארץ, 15 באוגוסט 2001 Matthew E. Berger, Bill Cracks Down on Killers of Americans, Jewish Journal, ‏16/12/2004 קרן קובי - אתר העמותה
חוסה וייט

חוסה וייט (José Silvestre White Lafitte;‏ 17 בינואר 1836 – 15 במרץ 1918) היה מלחין וכנר קובני-צרפתי. חוסה וייט נולד בעיר מטנסס (אנ') בקובה לאב ממוצא ספרדי ולאם ממוצא אפרו-קובני. הוא החל לנגן בכינור בעזרת אביו שהיה כנר חובב. בגיל 18 נתן את קונצרט הבכורה שלו במטנסס בליווי המלחין והפסנתרן האמריקאי לואי מורו גוטשלק (אנ') שהכיר בכישרונו, עודד אותו להמשיך בלימודיו בקונסרבטואר של פריז ואף אסף כסף למענו. בפריז למד את הכנר ז'אן-דלפין אלאר (אנ') וב-1856 זכה בתחרות כינור בפרס הראשון. ב-1870 קיבל אזרחות צרפתית. הוא הוערך ביותר על ידי רוסיני. בשנים 1877–1889 שימש וייט כמנהל הקונסרבטורין הקיסרי בריו דה ז'ניירו וכמלחין החצר של פדרו השני, קיסר ברזיל. עם הדחת הקיסר הוא שב לפריז שם חי את שארית חייו. וייט כתב כ-30 יצירות, רובן לכינור וכלי קשת, מהן יש לציין: קונצ'רטו לכינור ותזמורת בפה דיאז מינור. קפריצ'יו על הריקוד "חוטה אראגונסה" לכינור ופסנתר. אטיודים לכינור. "קובה היפה" ("La Bella Cubana"), יצירתו המפורסמת ביותר. מנוגנת בשני כינורות בליווי תזמורת כלי קשת. היצירה כתובה במקצב קובני איטי הנקרא "האבאנרה". מדיה וקבצים בנושא חוסה וייט בוויקישיתוף חוסה וייט, באתר MusicBrainz (באנגלית) חוסה וייט, באתר Discogs (באנגלית) קובה היפה, באתר יוטיוב קונצ'רטו לכינור ותזמורת של חוסה וייט בביצוע אהרון רוסאנד, באתר יוטיוב קפריצ'יו חוטה אראגונסה אופ. 5 של חוסה וייט, באתר יוטיוב חוסה וייט - קורות חיים ורשימת יצירות, באתר Africlassical
חיים א' כהן

חיים אליעזר כהן (נולד במרץ 1949, ה' באדר תש"ט) הוא בלשן ישראלי, חבר האקדמיה ללשון העברית ופרופסור אמריטוס בחוג ללשון עברית באוניברסיטת תל אביב. חיים אליעזר כהן נולד בשנת 1949 בתל אביב. למד באוניברסיטת תל אביב בחוגים ללשון העברית ולשפה וספרות ערבית. בשנת תשנ"ב קיבל תואר דוקטור על עבודה שכותרתה "ההיצב התחבירי של הכינויים בלשון התנאים". מונה לפרופסור חבר בחוג ללשון העברית באוניברסיטת תל אביב. בשנים תשע"א–תשע"ה כיהן כראש בית הספר למדעי היהדות באוניברסיטה זו. תחומי מחקרו: לשון חז"ל ומסורות הלשון בסידור התפילה. בשנת 2018 יצא לגמלאות. בשנת תשס"ג נבחר לחבר־יועץ באקדמיה ללשון העברית ובשנת תשס"ח נבחר לחבר בה. החל משנת תשע"א עורך המילון ההיסטורי ללשון העברית. בשנים תשנ"ד–תשס"ב היה עורך כתב העת "לשוננו לעם". שימש חבר המערכת של מילון "רב מילים". חיים א' כהן, ברשת החברתית LinkedIn חיים א' כהן, באתר Academia.edu פרופ' חיים כהן, באתר של אוניברסיטת תל אביב חיים א כהן באתר האקדמיה ללשון העברית ערב עיון לכבוד פרופ' חיים א' כהן, בערוץ יוטיוב של האקדמיה ללשון העברית ד"ר חיים א' כהן, כיצד מעמידים דקדוק עברי תקני בן-ימינו?, בערוץ יוטיוב של האקדמיה ללשון העברית, 2011 מאמרים מאת חיים א' כהן, באתר האקדמיה ללשון העברית חיים אליעזר כהן (1949-), דף שער בספרייה הלאומית ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.